CONTES D'ANIMAUX

CLXXVI. Graphie classique

Lo pòrc e l'aine

Un còp, hens un molin, qu'avè un aine que tribalhava dempús bèra pausa, qu'èra hòrt vielh. E lo pòrc se trufava d'eth.

- A tu, ce didè, que't hèn tribalhar, que't carcan mèi que n'en pods portar, e còps de foet per suu marcat. Que't hèn la vita dura. A jo que'm hartan haria, breb e patatas tant que'n vui ! E enqüèra, mèi minjan, mèi contents son a l'ostau...

- Cho ! Cho ! ce dishot l'aine. Aquí que te gaharèi ! Se quauque desser, te deishan shetz de te har sopar, t'i hidis pas tròp. Sajaràs se pòds de har un trauc a la sot, e escapa-te ! Que t'ic aconselhi ; autament qu'i auré malur. E crei-me : jo, qu'i a vint ans sui aine de molin, e qu'i èi vist passar hòrt de pòrcs !

E com arribèt, pardí. Un desser lo molièr que dishèt lo pòrc shetz de'u har sopar ; e l'endoman que hiran la tua au molin.

Crosic-crosat,

Mon conde acabat.

Prononciation :

Lou porc é l'ayne

Un cop, hen un moulin, qu'aué un ayne que tribalhéue dempus bére pause, qu'ére hort bielh. É lou porc se truféue d'et.

- A tu, ce didé, que't hén tribalha, que't carquen mé que n'en pots pourta, é cops de fouet son per sou marcat. Que't hén le bite dure. A jou que'm harten harî, bren é patates tan qu'en buy ! É 'ncouére, mé minjen, mé counténs soun a l'oustau...

- Tchou ! Tchou ! ce dichout l'ayne. Aquî que te gaheréy ! Se cauque dessë, te déchen chét de te ha soupa, t'i hidis pa trop. Sayeras se pots de ha 'n trauc a le sout, é 'scape-te ! Que t'ic acounselhi ; autemën qu'i' aurë malure. E crey-me : jou, qu'a bint ans suy ayne de moulin, é qu'i' éy bis passa hort de porcs !

É coum arribét, pardî. Un dessë, lou moulié que dichét lou porc chét d'òu ha soupa ; é l'andouman que hiren le tùue au moulin.

Crousic-crousat,

Moun counde acabat.

Conté vers 1880 par Élisabeth Plantié.

P 587